Tolong jelaskan mengenai Kronologi dari Serbuan Gereja Methodist Damansara Utama dalam bahasa melayu

Malam  hari Rabu, 3 Ogos 2011 serbuan dilakukan oleh pegawai-pegawai Jabatan Agama Islam Selangor (JAIS) ke Dewan Dream Center milik dan berhampiran dengan Gereja Methodist Damansara Utama di Petaling Jaya, Selangor. 12 orang Muslim didapati turut menghadiri majlis tersebut.

4 Ogos 2011 Menteri Besar Selangor, Abdul Khalid Ibrahim menghubungi Pastor Daniel Ho dari Gereja Methodist Damansara Utama di Petaling Jaya secara peribadi untuk menyatakan rasa kesal di atas serbuan pihak Jais. ,

5 Ogos 2011, Shah Alam MP Khalid Samad menegaskan bahawa kenyataan Datuk Hasan Ali bahawa Kristian cuba menarik orang muslim bukanlah pandangan PAS.  Menteri Besar Selangor, Khalid Ibrahim mengeluarkan arahan kesemua exco negeri melarang membuat sebarang kenyataan mengenai isu tersebut sehingga laporan Jais diterima dan tindakan lanjut dilakukan.

10 Oktober 2011 Sultan Selangor bertitah tindakan Jabatan Agama Islam Selangor (JAIS) memeriksa Kompleks Dream Centre di Petaling Jaya 3 Ogos lalu adalah selaras dengan bidang kuasanya dan berpuas hati bahawa tindakan itu "betul dan tidak menyalahi mana-mana undang-undang" di Selangor, berdasarkan mendapat nasihat pakar agama dan undang-undang.

10 Oktober 2011 Seorang ahli akademik, Abdul Aziz Bari kurang senang dengan tindakan Sultan Selangor Sultan Sharafuddin Idris Shah untuk campurtangan mempertahankan akidah umat Islam, berhubung isu pemeriksaan sebuah gereja Methodist tersebut.